olen laupäeva pärastlõunal ihuüksi rahvaluule arhiivis  istun väärikate kartoteegikappide vahel  ja sunnin end sedeleid sirvima  ise tahaks aga hoopis suudelda  sosistan endale: ma tahan naist  ja kohe ilmubki mälestus  neist öösiti meelitavatest häältest  kes mässivad mind nagu vanad laanevaimud  viinavinesse  lasevad mul enesega tantsida  öö otsa linade vahel väherda  rohelises valguses väänelda  kuni tuleb kirikuõpetaja  vaatama mis siin toimub  miks mehed koju ei saa  ja näeb tantsijate hulgas ammusurnud inimesi  õpetaja tervituse peale kaovad surnud ja viinavaimud  ainult paar külatäit mehi  tuigerdab veel metsa all ringi  ja üks mõisahärra        08.01.11 pärastlõunal ERAs        .